**REFERAT FRA MØTE I FORELDRENES ARBEIDSUTVALG, KORSVOLL SKOLE**

**Tid og sted:** Torsdag 21. oktober 2021 kl. 19.30 på personalrommet, Korsvoll skole

**Til stede (klasser i parantes):**

* Margrethe Johannessen (1a)
* Karen G. Hetland (1b)-nestleder
* Mari Thorbjørnsrud (1c)
* Nina Johanesen (2a)-vara
* Gyda Solberg (2b) vara (5b)
* Magnus Nesset Kristiansen (3a)
* Marie Færden (3c)
* Oddvar Lindbekk (4b)
* Eli Aspelund (4c)- leder driftsstyret
* Peter Måseide (5a)
* Mari Sandbakken (5c)-vara
* Ida Nicolaisen (6b)
* Torunn Aardal (6c)
* Ingerd Hynnekleiv (7a)- leder
* Elisabeth Skarbø Moen (7b)

Forfall

* Stian Ilebrekke (2c)
* Beate Nordby (3b)
* Henrik Holm (4a)
* Liv Hege Skagestad (6a)
* Monique Lauten (7c)
* Lasse Lægreid (D-gruppa)

Ansvarsområdet FAU høsten 2021 og våren 2022

|  |  |
| --- | --- |
| **Grupper** | **Ansvarlig** |
| SUSNA (samarbeidsutvalg for skolene i Nordre Aker) | Mari Thorbjørnsrud (1c) |
| Trygg skolevei | Magnus Nesset Kristiansen (3a) |
| Tek-gruppen | Monique Lauten (7c) |
| Skolefotografering | Ida Nicolaisen (6b) |
| 17. mai |  |
|  |  |

Møteplan høsten 2021 og våren 2022, personalrommet Korsvoll skole kl 19.30

|  |  |
| --- | --- |
| **Møtetidspunkt** |  |
| Torsdag 21. oktober 2021 |  |
| Torsdag 2. desember 2021 | Driftsstyremøte i forkant |
| Torsdag 13. januar 2022 | Driftsstyremøte i forkant |
| Torsdag 10. februar 2022 |  |
| Torsdag 3. mars 2022 | Driftsstyremøte i forkant |
| Torsdag 7. april 2022 |  |
| Torsdag 5. mai 2022 |  |
| Torsdag 2. juni 2022 | Driftsstyremøte i forkant |
|  |  |

1. **Dagsorden**

Innkalling og dagsorden ble godkjent.

1. **Høringsdokument om skolebehovsplanen**

Bydelsutvalget anbefaler skole på Frysja siden det skal bygges ca 2 000 boliger der. Flere boliger på Frysja og generell fortetting kan presse/overstige kapasiteten på Korsvoll og de andre skolene rundt, så dette er en viktig sak for foreldre i vårt område. Saken var tema i Driftsstyret på Korsvoll skole. Utdanningsetatens forslag til Skolebehovsplan utsetter ny skole på Frysja. I det siste forslaget til skolebehovsplan for perioden 2022-2031, som ble sendt ut på høring med frist 1. september, er ny Frysja-skole er tatt helt ut av planperioden.

SUSNA leverte høringsinnspill til Utdanningsetaten om skole på Frysja og utvidelse av Engebråten skole har kommet med et høringsnotat i den forbindelse

Leserinnlegg for å skape blest om saken som kommer på trykk i NAB, innlegget vil være signert av 10 skoler og barnehager. FAU ved Korsvoll skole stiller seg bak leserinnlegget. Lenke til leserinnlegget:
[FAU ved ti skoler og barnehager: «Byrådet overser barna i nytt boligområde» (nab.no)](https://nab.no/byradet-overser-barna-i-nytt-boligomrade/19.25450)

1. **Valg av representanter i SUSNA (Samarbeidsutvalg for skolene i Nordre Aker)**

SUSNA er en samarbeidsorganisasjon mellom FAU-ene i Nordre Aker. SUSNAs primære oppgave er å få til felles innspill og høringsuttalelser til skolebehovsplanen, slik at FAU-ene samlet kan få gjennomslag for sine ønsker.

Mari (1C), Eli(4C), Gyda (2B) og Elisabeth (7B) danner en skolegruppe

Mari Thorbjørnsrud (1C) stiller i SUSNA.

1. **Trygg skolevei**

Skolepatruljen er avviklet rundt skolen etter anbefaling fra Trygg Trafikk (se forrige referat fra FAU den 23. september 2021). I stedet jobbes det med hjertesone. Hjertesone er et samarbeid mellom skolen/FAU, Oslo kommune og Trygg Trafikk. Det baserer seg i stor grad på frivillig og holdningsskapende arbeid. Skolen er ansvarlig for sin egen hjertesone. Rektor holder i saken om hjertesone ved Korsvoll skole, og foreldre/FAU kan komme med innspill knyttet til trygg skolevei.

Opplever man trafikkfarlige situasjoner rundt skole/skolevei meldes dette skolen.

Vet man om utrygge steder langs skoleveien kan dette meldes til Oslo kommune på nettsiden [Bymelding](https://www.bymelding.no/) eller man kan kontakte Magnus Nesset Kristiansen (3a).

Eli informerte om at FAU ca. annethvert år har samlet inn innspill fra foreldre om utrygge skoleveier i et skjema og levert disse samlet til Bymiljøetaten, der det er iverksatt tiltak for flere av dem.

Magnus (3A) informerte fra trygg skoleveigruppa:

Skjoldveien er kommet på en prioritertliste (se artikkel fra NAB under). Her diskuterte man i FAU bla farlige situasjoner rundt Coop Ekstra-butikken.

Progresjonen på Korsvollbanen går sin gang. Ved Andromedia barnehage kan det oppstå noen farlige situasjoner i rush-tiden. Her har trafikksituasjonen forbedret seg, men det er fortsatt en god del parkerte biler der som skaper en uoversiktlig vei.

[Ba om innspill til trafikksikkerhetstiltak – fikk 90 svar (nab.no)](https://nab.no/nyheter/ba-om-innspill-til-trafikksikkerhetstiltak-fikk-90-svar/19.25371)

1. **Tek-gruppen**

Rektor innkaller referansegruppen som har meldt seg til nettbrettgruppen, her er FAU representert bredt. FAU ønsker at det informeres om nettbrettene i god tid før de sendes hjem. Her har ulike klasser fått ulik informasjon.

FAU anbefaler at det på foreldremøte informeres mer om hvordan nettbrettene skal brukes.

FAU anbefaler at foreldre kommer med både positive og negative tilbakemeldinger til sin FAU-representant.

Eli informerte om at den digitale satsingen på skolen har vært tema i Driftsstyret over et par års tid, og vil følges opp videre der, og det er viktig med foreldres tilbakemeldinger. Det har vært samarbeid mellom skolen og FAU om tech-nights og skjermundersøkelse de siste par årene.

1. **Hvorfor det**

Eli (4c) informerer

Hvorfor det? arrangeres for 6. gang på skolen. Veldig godt samarbeid med skolen, som mener det støtter opp om undervisningen og er et godt skole-hjem samarbeid. Skolen vil også i år stille ut barnas forskning i skoletiden, og rektor deler ut diplomer på utstillingsdag for familiene 28. november. Frivillig å delta for elever på 3.-7. trinn. Ca. 90 barn pleier delta og forsker på fritiden.

|  |  |
| --- | --- |
| **Tidsplan** |  |
| Fredag 22. oktober 2021 kl 22.00 | Påmeldingsfrist, hvorfordet.no/korsvoll |
| Mandag 25. oktober 2021 kl. 18.30-19.30 | Utdeling av plakat ved hovedinngangen  |
| Tirsdag 2. november 2021 kl. 18.30-19.30 | Utdeling av plakat ved hovedinngangen  |
| Søndag 21. november 2021 kl 18.00-19.30 | Innlevering av plakat ved hovedinngangen |
| Mandag 22.-fredag 26. november 2021 | Skoleutstilling med nominasjon til elevpris, på skolen i skoletiden |
| Søndag 28. november 2021 kl 13.00 | Utstilling og fest i gymsalen |

Torunn informerer om at i 6C skal mange delta etter at læreren la til rette for dette i undervisningen.

FAU har fått henvendelse om FAU ønsker å bidra økonomisk til denne saken, denne saken tas på neste møte.

1. **Skolefotografering**

Fått tilbakemelding fra foreldre om at bildene ikke er så bra.

Skolen er fornøyd med den leverandøren man har nå.

Ida (6B) og Mari (1c) undersøker om man skal endre leverandør av skolefotografering eller gi tilbakemelding til fotografen.

1. **Eventuelt**

Skolegenser

Alle barna i 1. klasse har fått lapp i sekken om bestilling om skolegenser. Tilbudet gikk kun til førsteklasse siden resten av skolen fikk tilbud forrige skoleår. Skolegensere er et ønske fra elevrådet. Saken tas opp igjen på neste møte, der FAU tar en større diskusjon rundt dette og andre betalingsaktiviterer knyttet til skolen..

Klassenes geografiske inndeling.

Det er viktig for et godt klassemiljø og barnas fritid at man har klassekamerater i sitt område, som gjør det enklere å sosialisere utenfor skolen, både for barna og foreldre. Slik det er nå, så må foreldrene i noen klasser kjøre mye for at ungene skal treffe sine klassekamerater. Korsvoll skole fikk innspill i vår og justerte noe på hvordan klassene settes sammen. For 1. trinnselevene skoleåret 2021/22 er elevene fordelt i 3 geografiske områder, hvor elevene i hvert av områdene igjen fordeles i to klasser. FAU ber skolen om å informere mer om bakgrunnen for hvordan disse kriteriene settes og hvordan det går med planleggingen av klasser for skolestarterne 2022/2023. Saken tas opp igjen på neste møte.

Kurs for FAU-representanter.

4.november kan FAUere delta på kurs kl18-20.30. Under ligger link til presentasjonen på kurset.

[**Presentajon Oslo KFU: Hva er FAU-arbeid?**](https://www.oslokfu.no/getfile.php/4924358.2728.lizsplznt77bmj/Presentasjon%2BOslo%2BKFU%2B-%2BKurs%2Bom%2BFAU-arbeid%2B2021.pdf)

**Kontakte FAU**

Har du innspill eller saker du ønsker å ta opp, ta direkte kontakte med klassens representant eller FAU (vedleder) på fau.korsvoll.skole@gmail.com.